གཟི་ཡིག་པ་ཏྲ་འདི་ཡང་དེང་གི་བོད་ཡིག་ནས་བྱུང་བའི་སྒྱུ་རྩལ་གྱི་ཡི་གེ་ཞིག་རེད་ཅེས་པའང་འོལ་ཚོད་བྱས་པ་ཙམ་ལས་རྒྱུ་མཚན་དང་ཁུངས་ལུང་གང་ཡང་མེད་དེ།ཡོད་ན་ནི་དེ་ལྟར་ཡིན་པའི་ཡིག་ཚང་གི་ཁུངས་དང་གནའ་རྫས་ཀྱི་བདེན་དཔང་སྟོན་དགོས་སོ།།དེ་མིན་ཡིག་གཟུགས་འཕེལ་བའི་ལོ་རྒྱུས་ལ་དཔྱད་ན་ལྟ་བུའི་སྒྲུབ་བྱེད་ཙམ་ལ་ཁུངས་བཅོལ་ནས་བཤད་ན་ང་ལ་ནི་དངོས་གནས་གད་མོ་འཆོར་འོང་གིན་འདུགགལ་ཏེ་དེ་ལྟར་ཡིན་ན་ངས་ཀྱང་ཁྱེད་ཅག་གི་སྒྲུབ་བྱེད་ལྟར་དུ་ཞང་ཞུང་སྨར་ཡིག་དང་གུཔྟའི་ཡི་གེ་སོགས་ཀྱང་བོད་ཡིག་ལས་འགྱུར་བ་བཏང་ནས་བྱུང་བ་རེད་ཅེས་བཤད་མི་ཆོག་པ་ཅི་ཡོད།རྒྱུ་མཚན་ནི་བོད་ཡིག་གི་གསལ་བྱེད་དང་ཡིག་གཟུགས་ཀྱི་འཕེལ་རིམ་སོགས་དང་ཤིན་ཏུ་འདྲ་བས་སོ།།